CELEX: 32021D1407
Language: et
Date: 2021-08-26 00:00:00
Title: Komisjoni rakendusotsus (EL) 2021/1407, 26. august 2021, millega muudetakse rakendusotsust (EL) 2019/919 seoses harmoneeritud standarditega, mis käsitlevad tulekindlaid kütusevoolikuid, mittetulekindlaid kütusevoolikuid, kingstoneid ja laevakeret läbivat armatuuri, laeva sees asuvatele diiselmootoritele paigaldatud kütuse-, õli- ja elektrilisi komponente ning roolirattaid

27.8.2021   
               
               
                  ET
               
               
                  Euroopa Liidu Teataja
               
               
                  L 303/8
               
            
         KOMISJONI RAKENDUSOTSUS (EL) 2021/1407,
         26. august 2021,
         millega muudetakse rakendusotsust (EL) 2019/919 seoses harmoneeritud standarditega, mis käsitlevad tulekindlaid kütusevoolikuid, mittetulekindlaid kütusevoolikuid, kingstoneid ja laevakeret läbivat armatuuri, laeva sees asuvatele diiselmootoritele paigaldatud kütuse-, õli- ja elektrilisi komponente ning roolirattaid
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu direktiivi 2013/53/EL (2) artikliga 14 eeldatakse, et tooted, mis on vastavuses ühtlustatud standardite või nende osadega, mille viited on avaldatud Euroopa Liidu Teatajas, vastavad nõuetele, mida nimetatud standardid või nende osad käsitlevad ja mis on sätestatud direktiivi 2013/53/EL artikli 4 lõikes 1 ja kõnealuse direktiivi I lisas.
                  
               
                     (2)
                  
                  
                     Komisjoni rakendusotsusega C(2015) 8736 (3) esitas komisjon Euroopa Standardikomiteele (CEN) ja Euroopa Elektrotehnika Standardikomiteele (Cenelec) taotluse koostada ja läbi vaadata direktiivi 2013/53/EL toetavad harmoneeritud standardid, milles käsitletakse direktiivi 2013/53/EL artikli 4 lõikes 1 ja kõnealuse direktiivi I lisas sätestatud olulisi nõudeid, mis on rangemad võrreldes Euroopa Parlamendi ja nõukogu kehtetuks tunnistatud direktiiviga 94/25/EÜ (4).
                  
               
                     (3)
                  
                  
                     Rakendusotsusega C(2015) 8736 paluti CENil ja Cenelecil samuti vaadata läbi standardid, mille viited avaldati komisjoni teatisega 2015/C 087/01 (5).
                  
               
                     (4)
                  
                  
                     Rakendusotsuses C(2015) 8736 esitatud taotluse alusel vaatas CEN läbi järgmised harmoneeritud standardid, mille viited on avaldatud komisjoni rakendusotsuses (EL) 2019/919: (6) EN ISO 7840:2018 tulekindlate kütusevoolikute kohta, EN ISO 8469:2018 mittetulekindlate kütusevoolikute kohta, harmoneeritud standardid EN ISO 9093-1:2018 ja EN ISO 9093-2:2018 kingstonite ja laevakeret läbiva armatuuri kohta ning EN ISO 16147:2017 laeva sees asuvatele diiselmootoritele paigaldatud kütuse- ja elektriliste komponentide kohta. Selle tulemusena võeti vastu järgmised harmoneeritud standardid: EN ISO 7840:2021, EN ISO 8469:2021, EN ISO 9093:2021 ja EN ISO 16147:2021.
                  
               
                     (5)
                  
                  
                     Rakendusotsuses C(2015) 8736 esitatud taotluse alusel koostas CEN ka uue ühtlustatud standardi EN ISO 23411:2021 roolirataste kohta.
                  
               
                     (6)
                  
                  
                     Komisjon hindas koos CENiga, kas CENi koostatud ja läbi vaadatud standardid vastavad rakendusotsuses C(2015) 8736 esitatud taotlusele.
                  
               
                     (7)
                  
                  
                     Standardis EN ISO 7840:2021 on esitatud üldnõuded ja füüsilised katsed väikelaevades kasutatavate selliste tulekindlate kütusevoolikute puhul, mis on ette nähtud bensiini või etanooliga segatud bensiini ning diislikütuse või rasvhappe metüülestritega segatud diislikütuse jaoks ja millele ette nähtud töörõhk ei ole kuni 10 mm (kaasa arvatud) sisediameetriga voolikute puhul suurem kui 0,34 MPa ning kuni 63 mm sisediameetriga voolikute puhul 0,25 MPa.
                  
               
                     (8)
                  
                  
                     Standardis EN ISO 8469:2021 on esitatud üldnõuded ja füüsilised katsed kuni 24 m pikkustes väikelaevades kasutatavate selliste mittetulekindlatele kütusevoolikute kohta, mis on ette nähtud bensiini või etanooliga segatud bensiini ning diislikütuse või rasvhappe metüülestritega segatud diislikütuse jaoks ja millele ette nähtud töörõhk ei ole kuni 10 mm (kaasa arvatud) sisediameetriga voolikute puhul suurem kui 0,34 MPa ning kuni 63 mm sisediameetriga voolikute puhul 0,25 MPa.
                  
               
                     (9)
                  
                  
                     Standardis EN ISO 9093:2021 on esitatud nõuded laevakeret läbivale armatuurile, kingstonitele, voolikuühendustele, nende liitmikele ja paigaldamisele kuni 24 m pikkustesse väikelaevadesse.
                  
               
                     (10)
                  
                  
                     Standardis EN ISO 16147:2021 on esitatud nõuded mootorile paigaldatavate kütuse-, õli- ja elektriliste komponentide projekteerimiseks ja paigaldamiseks laeva sees asuvatele diiselmootoritele, et minimeerida kütuselekkeid, elektrilöögi ohtu ning süttimisohtu ja/või tule levikut kuni 24 m pikkustel väikelaevadel.
                  
               
                     (11)
                  
                  
                     Standardis EN ISO 23411:2021 on esitatud nõuded kuni 24 m pikkuste väikelaevade roolirataste projekteerimisele ja katsetamisele.
                  
               
                     (12)
                  
                  
                     Standardid EN ISO 7840:2021, EN ISO 8469:2021,EN ISO 9093:2021, EN ISO 16147:2021 ja EN ISO 23411:2021 vastavad nõuetele, mida nendega püütakse hõlmata ja mis on sätestatud direktiivi 2013/53/EL artikli 4 lõikes 1 ning kõnealuse direktiivi I lisa A osas. Seepärast on asjakohane avaldada viited nendele standarditele Euroopa Liidu Teatajas.
                  
               
                     (13)
                  
                  
                     Standard EN ISO 7840:2021 asendab standardi EN ISO 7840:2018. Standard EN ISO 8469:2021 asendab standardi EN ISO 8469:2018. Standard EN ISO 9093:2021 asendab standardid EN ISO 9093-1:2018 ja EN ISO 9093-2:2018. Standard EN ISO 16147:2021 asendab standardi EN ISO 16147:2017. Standard EN ISO 23411:2021 asendab standardi EN ISO 9775:2017 ja EN ISO 15652:2017, avaldatud komisjoni teatisega 2018/C 209/05 (7).
                  
               
                     (14)
                  
                  
                     Seepärast on asjakohane eemaldada Euroopa Liidu Teatajast (8) viited standarditele EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 ja EN ISO 16147:2017.
                  
               
                     (15)
                  
                  
                     Selleks et anda tootjatele piisavalt aega oma toodete kohandamiseks harmoneeritud standardite EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 ja EN ISO 16147:2017 muudetud versioonidega, on vaja nende standardite viidete kustutamine edasi lükata.
                  
               
                     (16)
                  
                  
                     Rakendusotsuse (EL) 2019/919 I lisas on loetletud viited direktiivi 2013/53/EL toetuseks koostatud harmoneeritud standarditele. Kõnealusesse lisasse tuleks lisada viited harmoneeritud standarditele EN ISO 7840:2021, EN ISO 8469:2021, EN ISO 9093:2021, EN ISO 16147:2021 ja EN ISO 23411:2021. Kõnealusest lisast tuleks kustutada viited harmoneeritud standarditele EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018.
                  
               
                     (17)
                  
                  
                     Rakendusotsuse (EL) 2019/919 II lisas on loetletud viited direktiivi 2013/53/EL toetuseks koostatud harmoneeritud standarditele, mis kustutatakse Euroopa Liidu Teatajast. Kõnealusesse lisasse tuleks lisada viited harmoneeritud standarditele EN ISO 9775:2017, EN ISO 15652:2017 ja EN ISO 16147:2017.
                  
               
                     (18)
                  
                  
                     Seepärast tuleks rakendusotsust (EL) 2019/919 vastavalt muuta.
                  
               
                     (19)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjaomastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2019/919 muudetakse järgmiselt:
            
                        1)
                     
                     
                        I lisa muudetakse vastavalt käesoleva otsuse I lisale;
                     
                  
                        2)
                     
                     
                        II lisa muudetakse vastavalt käesoleva otsuse II lisale.
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
            I lisa punkti 2 kohaldatakse alates 27. veebruarist 2023.
         
         
            Brüssel, 26. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 20. novembri 2013. aasta direktiiv 2013/53/EL, mis käsitleb väikelaevu ja jette ning millega tunnistatakse kehtetuks direktiiv 94/25/EÜ (ELT L 354, 28.12.2013, lk 90).
         
            (3)  Komisjoni 15. detsembri 2015. aasta rakendusotsus C(2015) 8736 Euroopa Parlamendi ja nõukogu 20. novembri 2013. aasta direktiivi 2013/53/EL (mis käsitleb väikelaevu ja jette ning millega tunnistatakse kehtetuks direktiiv 94/25/EÜ) toetava standardimistaotluse kohta, mis esitatakse Euroopa Standardikomiteele ja Euroopa Elektrotehnika Standardikomiteele seoses väikelaevade ja jettidega (Euroopa Liidu Teatajas seni avaldamata).
         
            (4)  Euroopa Parlamendi ja nõukogu 16. juuni 1994. aasta direktiiv 94/25/EÜ väikelaevu käsitlevate liikmesriikide õigus- ja haldusnormide ühtlustamise kohta (EÜT L 164, 30.6.1994, lk 15).
         
            (5)  Komisjoni teatis, mis on seotud Euroopa Parlamendi ja nõukogu 16. juuni 1994. aasta direktiivi 94/25/EÜ (väikelaevu käsitlevate liikmesriikide õigus- ja haldusnormide ühtlustamise kohta) rakendamisega (Liidu ühtlustamisaktide kohaste ühtlustatud standardite pealkirjade ja viidete avaldamine) (ELT C 87, 13.3.2015, lk 1).
         
            (6)  Komisjoni 4. juuni 2019. aasta rakendusotsus (EL) 2019/919 Euroopa Parlamendi ja nõukogu direktiivi 2013/53/EL toetuseks koostatud väikelaevu ja jette käsitlevate harmoneeritud standardite kohta (ELT L 146, 5.6.2019, lk 106).
         
            (7)  Komisjoni 20. novembri 2013. aasta teatis seoses Euroopa Parlamendi ja nõukogu direktiivi 2013/53/EL (väikelaevade ja jettide kohta ning direktiivi 94/25/EÜ kehtetuks tunnistamise kohta) rakendamisega (Liidu ühtlustamisaktide kohaste ühtlustatud standardite pealkirjade ja viidete avaldamine) (ELT C 209, 15.6.2018, lk 137).
         
            (8)  ELT C 209, 15.6.2018, lk 137.
      
      
         
            I LISA
            Rakendusotsuse (EL) 2019/919 I lisa muudetakse järgmiselt.
            
                        1)
                     
                     
                        Lisatakse järgmised kanded:
                        
                                    
                                       Nr
                                    
                                 
                                 
                                    
                                       Viide standardile
                                    
                                 
                              
                                    „35.
                                 
                                 
                                    EN ISO 7840:2021
                                 
                              
                                     
                                 
                                 
                                    Väikelaevad. Tulekindlad kütusevoolikud
                                 
                              
                                    36.
                                 
                                 
                                    EN ISO 8469:2021
                                 
                              
                                     
                                 
                                 
                                    Väikelaevad. Mittetulekindlad kütusevoolikud
                                 
                              
                                    37.
                                 
                                 
                                    EN ISO 9093:2021
                                 
                              
                                     
                                 
                                 
                                    Väikelaevad. Kingstonid ja laevakeret läbiv armatuur
                                 
                              
                                    38.
                                 
                                 
                                    EN ISO 16147:2021
                                 
                              
                                     
                                 
                                 
                                    Väikelaevad. Laeva sees asuvad diiselmootorid – mootorile paigaldatud kütuse-, õli- jaelektrikomponendid
                                 
                              
                                    39.
                                 
                                 
                                    EN ISO 23411:2021
                                 
                              
                                     
                                 
                                 
                                    Väikelaevad. Roolirattad“;
                                 
                              
                  
                        2)
                     
                     
                        kanded nr 5, 6, 9 ja 10 jäetakse välja.
                     
                  
      
      
         
            II LISA
            Rakendusotsuse (EL) 2019/919 II lisasse lisatakse järgmised kanded:
            
               
                           
                              Nr
                           
                        
                        
                           
                              Viide standardile
                           
                        
                        
                           
                              Kustutamise kuupäev
                           
                        
                     
                           „33.
                        
                        
                           EN ISO 9775:2017
                           Väikelaevad. Kaugjuhtimissüsteemid üksiku 15 kW kuni 40 kW võimsusega päramootori juhtimiseks (ISO 9775:1990)
                        
                        
                           27. veebruar 2023
                        
                     
                           34.
                        
                        
                           EN ISO 15652:2017
                           Väikelaevad. Kaugjuhtimissüsteemid jugakäituriga veesõidukitele (ISO 15652:2003)
                        
                        
                           27. veebruar 2023
                        
                     
                           35.
                        
                        
                           EN ISO 16147:2017
                           Väikelaevad. Laeva sees asuvad diiselmootorid – mootorile paigaldatud kütuse- ja elektrikomponendid(ISO 16147:2002, A1:2013)
                        
                        
                           27. veebruar 2023“